SPRÁVA REVÍZNEJ KOMISIE

za obdobie 27.06.2018 -05.07.2019

Základné povinnosti a úlohy revíznej komisie ako nezávislého orgánu, sú kontrola hospodárenia Oblastného futbalového zväzu Trnava, dodržiavanie noriem a poriadkov vychádzajúcich zo stanov ObFZ Trnava. Na základe toho je revízna komisia oprávnená požadovať od sekretariátu a orgánov ObFZ Trnava predloženie požadovaných materiálov a nazerať do účtovných dokladov s cieľom zistenia stavu a spôsobu hospodárenia ObFZ Trnava.

Revízna komisia na svojom zasadnutí dňa 5.júla, venovala pozornosť kontrole hospodárenia a nakladania s finančnými prostriedkami, ako aj vedeniu účtovníctva a správnosti účtovnej agendy. V správe o hospodárení ObFZ Trnava, ktorú spracoval účtovník p.Bukový, boli podané presné údaje o čerpaní finančných zdrojov. Revízna komisia následne konštatuje, že všetky účtovné doklady súvisiace s hospodárením zväzu spĺňajú ustanovenie platných predpisov o vedení účtovníctva. Pri kontrole účtovných dokladov za hodnotené obdobie neboli zistené žiadne nedostatky.

 **Revízna komisia sa venovala najmä na týmto oblastiam:**

-kontrola správnosti výšky poplatkov oddielov na delegované osoby,

-kontrola uznesení VV k dodržiavaniu efektívnosti a adresnosti finančných prostriedkov poskytnutých jednotlivým členom ObFZ

 -kontrola správnosti vypočítanej výšky náhrady v jednotlivých zápasoch podľa rozpisu súťaží pre delegované osoby,

-kontrola náhrad členov odb. komisií na základe účasti na zasadnutiach,

-kontrola príjmov a výdavkov pokladne,

-kontrola zmlúv medzi ObFZ Trnava a sponzormi,

-kontrola uhradenia zberných faktúr v ISSF, poplatkov oddielov podľa US ObFZ.

Použitie finančných prostriedkov bolo hospodárne a v súlade s platnými zásadami ObFZ Trnava a v súlade s účelom, na ktorý boli poskytnuté. Zostatok hotovosti v pokladni ku dňu 3.7.2019 je vo výške 119,22,-€, tento zostatok súhlasí so stavom vedeným v pokladničnej knihe. Zostatok na účte ku dňu 3.7.2019 je 19446,20,-€.

Na revíznu komisiu nebol v ostatnom súťažnom ročníku doručený žiadny podnet. Revízna komisia sa spolupodieľa na vypracovaní návrhu nových stanov, ktoré boli predložené na pripomienkovanie

a následne boli dnes schválené a prijaté Konferenciou. Revízna komisia konštatuje, že stanovy vo svojom znení plnia poslanie a dosahujú ciele ObFZ, ktorými sú verejný záujem v športe na danom stupni riadenia futbalu, podpora a rozvoj športu mládeže, ochrana integrity športu a podpora zdravého spôsobu života obyvateľstva.

Pri celkovom hodnotení práce výkonných orgánov zväzu, revízna komisia konštatuje, že tieto pracovali v súlade so stanovami zväzu a plnili úlohy, ktorými boli poverené.

Revízna komisia vyslovuje poďakovanie všetkým orgánom ObFZ Trnava , ako aj Vám všetkým členom za činnosť, ktorú robíte pre rozvoj futbalu v našom regióne.

V TRNAVE dňa 5.7.2019

.....................................

 Denis Kabát

Predseda ReK